11. ฐานะการเงินและผลการดำเนินงาน

11.1 ผลการดำเนินงาน

ในปี 2553 เป็นปีที่บริษัทฯมีมูลค่าผลประกอบการที่สูงสุดเป็นประวัติการณ์
โดยมีมูลค่าของรายได้จากงบการเงินรวมเป็น 258 ล้านเหรียญสหรัฐ หรือมีมูลค่ารวมเทียบเท่ากับ
8,079 ล้านบาท และเมื่อเปรียบเทียบกับยอดขายรวมปี 2552 ที่มีมูลค่า 190 ล้านเหรียญสหรัฐ
หรือเทียบเท่ากับ 6,486 ล้านบาท ซึ่งเป็นการเพิ่มขึ้นอย่างก้าวกระโดด
โดยเมื่อเทียบกับปีก่อนในสกุลเงินเหรียญสหรัฐจะเพิ่มขึ้น 68 ล้านเหรียญสหรัฐ หรือเท่ากับร้อยละ
36 หรือเมื่อเทียบกับปีก่อนในสกุลเงินบาท เพิ่มขึ้น 1,593 ล้านบาท หรือเท่ากับร้อยละ 25
เมื่อเปรียบเทียบกับยอดขายรวมของปี 2551 ซึ่งมีจำนวน 215 ล้านเหรียญสหรัฐ
หรือมีมูลค่ารวมเทียบเท่ากับ 7,143 ล้านบาท ยอดขายปี 2553 เพิ่มขึ้นจากปี 2551
ในสกุลเงินเหรียญสหรัฐจำนวน 43 ล้านเหรียญสหรัฐ หรือเท่ากับร้อยละ 20 หรือในสกุลเงินบาท
เพิ่มขึ้น 936 ล้านบาท หรือในอัตราร้อยละ 13
อัตราการเติบโตของรายได้ในสกุลเงินบาทต่างจากสกุลเหรียญสหรัฐ
เนื่องจากผลกระทบของค่าของเงินบาท (โดยเงินบาทแข็งค่าขึ้นในปี 2553 โดยเฉลี่ยอัตราร้อยละ
8 คือที่อัตราแลกเปลี่ยน 31.37 บาท/เหรียญสหรัฐ เมื่อเทียบกับค่าเฉลี่ยของปี 2552
ที่อัตราแลกเปลี่ยน 34.15 บาท/เหรียญสหรัฐ และเงินบาทแข็งค่า โดยเฉลี่ยอัตราร้อยละ 5.6
เมื่อเทียบกับค่าเฉลี่ยของปี 2551 ที่อัตราแลกเปลี่ยน 33.23 บาท/เหรียญสหรัฐ)
รายได้จากงบการเงินเฉพาะของบริษัทใกล้เคียงกับงบการเงินรวม
การที่ยอดขายของบริษัทฯเติบโตเพิ่มขึ้นสูง เนื่องจากเศรษฐกิจฟื้นตัว ส่งผลให้ลูกค้าเพิ่มการสั่งซื้อ
โดยเฉพาะความต้องการในผลิตภัณฑ์เฉพาะกลุ่ม เช่น
กล้องโทรทัศน์วงจรปิดระบบวีดิโอเครือข่ายระบบดิจิตอล
รวมทั้งบริษัทฯได้เพิ่มยอดขายจากการขยายการผลิตไปทางด้านอุปกรณ์เครื่องมือแพทย์
และผลิตภัณฑ์ด้านอุปกรณ์ยานยนต์

กำไรขั้นต้นรวม และกำไรขั้นต้นเฉพาะของบริษัทฯ ของทั้งปี 2553 มีจำนวน 891 ล้านบาท
และจำนวน 840 ล้านบาท หรือร้อยละ 11.0 และร้อยละ 10.5 ของรายได้ตามลำดับ
เมื่อเปรียบเทียบกับกำไรขั้นต้นรวม และกำไรขั้นต้นเฉพาะของบริษัทฯ ของปี 2552 ซึ่งมีจำนวน
821 ล้านบาท และจำนวน 791 ล้านบาท เพิ่มขึ้นเป็นจำนวน 70 ล้านบาทหรือเพิ่มขึ้นร้อยละ 9
และจำนวน 49 ล้านบาท หรือเพิ่มขึ้นร้อยละ 6 เมื่อเปรียบเทียบกับกำไรขั้นต้นรวม
และกำไรขั้นต้นเฉพาะของบริษัทฯของปี 2551 ซึ่งมีจำนวน 950 ล้านบาท และจำนวน 912
ล้านบาท ลดลงเป็นจำนวน 59 ล้านบาท หรือลดลงร้อยละ 6 และจำนวน 72 ล้านบาท
หรือลดลงร้อยละ 8 ตามลำดับ
อัตรากำไรเบื้องต้นได้รับผลกระทบจากต้นทุนวัตถุดิบที่เพิ่มขึ้นด้วยสาเหตุหลักสืบเนื่องจากค่าเงินบาทที่แข็งขึ้นตามที่กล่าวข้างต้น
เป็นผลให้รายได้ที่เพิ่มขึ้นเมื่อแปลงค่าเป็นเงินบาทได้ค่าในอัตราที่น้อยกว่าไม่ได้สัดส่วนกับต้นทุนวัตถุดิบที่แปลงค่าเป็นเงินบาทในอัตราที่สูงกว่า
เพราะระยะเวลาต่างกันจากการที่บริษัทฯนำวัตถุดิบเข้ามาก่อนเพื่อทำการผลิต
และได้รับเงินจากลูกค้าในภายหลัง

ค่าใช้จ่ายในการขายและการบริหารงบการเงินรวม และเฉพาะของบริษัทฯ ในปี 2553 มีจำนวน
305 ล้านบาท และ 292 ล้านบาทตามลำดับ เมื่อเทียบกับปีก่อนหน้าเพิ่มขึ้นเป็นจำนวน 16 ล้านบาท
และ 47 ล้านบาทตามลำดับ เนื่องด้วยบริษัทฯตั้งค่าเผื่อสำรองหนี้สงสัยจะสูญเพิ่มขึ้น
ค่าใช้จ่ายส่วนที่นอกเหนือจากที่กล่าวมาแล้วมีจำนวนใกล้เคียงกับค่าใช้จ่ายทั้งปีของปีก่อน
เมื่อเทียบกับปี 2551 ค่าใช้จ่ายในการขายและการบริหารงบการเงินรวม และเฉพาะของบริษัทฯ
ในปี 2553 ลดลงเป็นจำนวน 43 ล้านบาท และลดลงเป็นจำนวน 30 ล้านบาทตามลำดับ
เนื่องจากบริษัทฯสำรองเผื่อสินค้าล้าสมัยลดลงเพราะสินค้าที่มีอายุการเก็บไว้นานได้ลดจำนวนลงมาก

กำไรสุทธิ (หลังหักภาษีเงินได้นิติบุคคล) ตามงบการเงินรวม
และกำไรสุทธิตามงบการเงินเฉพาะของบริษัทฯ สำหรับปี 2553 มีจำนวน 735 ล้านบาท และ 700
ล้านบาทตามลำดับ เมื่อเทียบกับปีก่อน เพิ่มขึ้นเป็นจำนวน 153 ล้านบาท และ 98 ล้านบาท
หรือเพิ่มขึ้นอัตราร้อยละ 26 และ 16 ตามลำดับ สืบเนื่องจากยอดขายเพิ่มขึ้น
สำหรับกำไรสุทธิตามงบการเงินรวมและงบการเงินเฉพาะของบริษัทฯ ปี 2553 เมื่อเทียบกับปี
2551 เพิ่มขึ้นเป็นจำนวน 88 ล้านบาท และ 58 ล้านบาท หรือเพิ่มขึ้นอัตราร้อยละ 14 และ 9
ตามลำดับ สืบเนื่องจากยอดขายเพิ่มขึ้น และประสิทธิภาพการควบคุมทางด้านการผลิต
และค่าใช้จ่ายด้านการบริหารจัดการ
ทำให้บริษัทยังสามารถรักษาอัตรากำไรสุทธิต่อยอดขายให้อยู่ในระดับเดียวกับปี 2552 และปี 2551
อย่างต่อเนื่องที่อัตราร้อยละ 9 ของยอดขาย ถึงแม้ว่าค่าของเงินบาทจะแข็งขึ้นมากก็ตาม

11.2 ฐานะทางการเงิน

สินทรัพย์

ณ วันที่ 31 ธันวาคม 2553 งบการเงินเฉพาะของบริษัทฯ
และงบการเงินรวมมียอดสินทรัพย์รวมทั้งสิ้นจำนวน 5,616 ล้านบาท และ 5,613 ล้านบาท
เพิ่มขึ้นจากยอดสิ้นปีก่อนเป็นจำนวน 1,578 ล้านบาท และ 1,628 ล้านบาทตามลำดับ
สาเหตุหลักเนื่องจากเงินสดและเงินลงทุนระยะสั้นเพิ่มขึ้นเป็นจำนวน 506ล้านบาท
ลูกหนี้การค้าเพิ่มขึ้น 404 ล้านบาท และสินค้าคงคลังเพิ่มขึ้นเป็นจำนวน 456 ล้านบาท
ประกอบกับบริษัทฯได้ลงทุนซื้อเครื่องจักรอุปกรณ์
และปรับปรุงพื้นที่เพื่อใช้ในการผลิตและสำนักงานในโรงงานแห่งที่ 3 เป็นจำนวนเงินรวม 262
ล้านบาท เมื่อเปรียบเทียบกับยอดสินทรัพย์รวมของงบการเงินเฉพาะของบริษัทฯ และงบการเงินรวม
ณ วันที่ 31 ธันวาคม 2551 เพิ่มขึ้นเป็นจำนวน 1,080 ล้านบาท และ 1,057 ล้านบาทตามลำดับ
สาเหตุหลักเนื่องจากเงินสดและเงินลงทุนระยะสั้นเพิ่มขึ้นเป็นจำนวน 313ล้านบาท
ลูกหนี้การค้าเพิ่มขึ้น 512 ล้านบาท และสินค้าคงคลังเพิ่มขึ้นเป็นจำนวน 105 ล้านบาท
เนื่องจากยอดขายเพิ่มขึ้น และตามรายละเอียดที่แสดงในสภาพคล่อง

สภาพคล่อง

ณ สิ้นปี 2553 บริษัทฯ มีกระแสเงินสดเฉพาะจากกิจกรรมดำเนินงานของงบการเงินรวม จำนวน
341 ล้านบาท ลดลงจากปี 2552 เป็นจำนวน 807 ล้านบาท และลดลงจากปี 2551 เป็นจำนวน
371 ล้านบาท ตามลำดับโดยมีผลกำไรจากการประกอบการก่อนภาษีในปี 2553 เป็นจำนวน 744
ล้านบาท สูงกว่าปี 2552 เป็นจำนวน 155 ล้านบาท และ ปี 2551 เป็นจำนวน 74 ล้านบาท
ตามลำดับ สาเหตุหลักเนื่องจาก ลูกหนี้การค้าเพิ่มขึ้น และ สินค้าคงคลังเพิ่มขึ้น ตามที่กล่าวข้างต้น
เพื่อรองรับยอดขายที่เพิ่มขึ้นโดยเฉพาะช่วงปลายปี ประกอบกับปัญหาขาดแคลนวัตถุดิบ และ
บางชิ้นส่วนมีระยะเวลาการส่งมอบยาวนานขึ้น โดยเฉพาะ ตัววงจรอีเล็กโทรนิกส์ ( I.C =
Integrated Circuit)
ทำให้บริษัทฯนำวัตถุดิบบางชิ้นส่วนเข้ามาผลิตก่อนเมื่อได้วัตถุดิบที่ต้องการมาครบจะได้ใช้ระยะเวลาสั้นในการผลิตเพื่อนำส่งมอบให้ลูกค้าได้เร็วขึ้น
ซึ่งเงินสดที่ลดลงนี้ได้ชดเชยกับการบริหารเจ้าหนี้โดยการขยายระยะเวลาชำระเงินเจ้าหนี้การค้าคิดเป็นจำนวนเงินเพิ่มขึ้นจากปี
2552 และ 2551 เป็นจำนวน 414 ล้านบาท และ จำนวน 700 ล้านบาท ตามลำดับ

บริษัทฯมีรายได้ก่อนหักดอกเบี้ย ภาษีเงินได้ และ การตัดค่าเสื่อมราคา (EBITDA) ในปี 2553
เป็นจำนวน 891 ล้านบาท ในปี 2552 เป็นจำนวน 782 ล้านบาท และในปี 2551 เป็นจำนวน
949 ล้านบาท ตามลำดับ สาเหตุที่เป็นนัยสำคัญ ที่มีผลให้ EBITDA ปี 2553 ต่ำกว่าปี 2551
เป็นจำนวน 58 ล้านบาท เนื่องจากบริษัทฯได้สำรองเผื่อเครื่องจักรล้าสมัย
และสำรองเผื่อสินค้าล้าสมัยลดลง

หนี้สิน

ยอดหนี้สินรวมเฉพาะของบริษัทฯและงบการเงินรวม มีจำนวน 2,711 ล้านบาท และ 2,767
ล้านบาท ตามลำดับ ยอดหนี้สินจากงบการเงินรวมเพิ่มขึ้นจากจำนวนหนี้สินรวมของสิ้นปีก่อนจำนวน
755 ล้านบาท สาเหตุหลักเนื่องจากเจ้าหนี้การค้าเพิ่มขึ้นเป็นจำนวน 414 ล้านบาท
ซึ่งเป็นผลจากการซื้อวัตถุดิบเพิ่มขึ้น เพื่อรองรับคำสั่งซื้อที่เพิ่มขึ้นในปีนี้ และเงินกู้ระยะสั้น
และระยะยาวเพิ่มขึ้นจำนวน 104 ล้านบาท และ 211 ล้านบาทตามลำดับ

ยอดหนี้สินรวมเฉพาะของบริษัทฯและงบการเงินรวม เพิ่มขึ้นจากจำนวนหนี้สินรวมของสิ้นปี 2551
จำนวน 1,311 ล้านบาท และ 1,267 ล้านบาท ตามลำดับ
สาเหตุหลักเนื่องจากเจ้าหนี้การค้าเพิ่มขึ้นเป็นจำนวน 700 ล้านบาท
ซึ่งเป็นผลจากการซื้อวัตถุดิบเพิ่มขึ้น เงินกู้ระยะสั้น และระยะยาวเพิ่มขึ้นจำนวน 282 ล้านบาท และ
376 ล้านบาทตามลำดับ เนื่องจากความต้องการเงินทุนหมุนเวียน
เงินลงทุนในเครื่องจักรอุปกรณ์และการปรับปรุงพื้นที่เพื่อขยายกำลังการผลิตเพิ่มขึ้น
เพื่อรองรับการเติบโตของธุรกิจ

ส่วนของผู้ถือหุ้น

ส่วนของผู้ถือหุ้นงบเฉพาะของบริษัทฯ และ งบการเงินรวม ณ 31 ธันวาคม 2552 มีจำนวน 2,905
ล้านบาท และ 2,846 ล้านบาท ตามลำดับ เปรียบเทียบกับสิ้นปีก่อนจะเพิ่มขึ้นเป็นจำนวน 833
ล้านบาท และ 874 ล้านบาท ตามลำดับ โดยเพิ่มขึ้นจากเงินกำไรสุทธิปี 2553 ที่สูงกว่าปี 2552
เป็นจำนวน 162 ล้านบาท
อีกทั้งได้รับส่วนเพิ่มจากการแปลงสภาพใบสำคัญแสดงสิทธิที่ได้ออกให้แก่ผู้ถือหุ้นเดิม (SVI-W2) และ
พนักงาน (ESOP-5) จำนวน 292 ล้านบาท
ส่วนของผู้ถือหุ้นลดลงจากการจ่ายเงินปันระหว่างกาลสำหรับผลประกอบการ ตั้งแต่วันที่ 1 มกราคม
2553 ถึง วันที่ 31 มีนาคม 2553 เป็นจำนวนเงิน 159 ล้านบาท

ส่วนของผู้ถือหุ้นงบเฉพาะของบริษัทฯ และ งบการเงินรวม ณ 31 ธันวาคม 2553
เปรียบเทียบกับสิ้นปี 2551 เพิ่มขึ้นเป็น มีจำนวน 231 ล้านบาท และ 211 ล้านบาท ตามลำดับ
โดยเพิ่มขึ้นจากเงินกำไรสุทธิปี 2553 เป็นจำนวน 88 ล้านบาท
อีกทั้งได้รับส่วนเพิ่มจากการแปลงสภาพใบสำคัญแสดงสิทธิที่ได้ออกให้แก่ผู้ถือหุ้นเดิม (SVI-W2) และ
พนักงาน (ESOP-5) เพิ่มขึ้นเป็นจำนวน 270 ล้านบาท
และลดลงจากการจ่ายเงินปันผลระหว่างกาลในปี 2553 มากกว่าเงินปันผลจ่ายในปี 2551
เป็นจำนวน 70 ล้านบาท

 งบการเงิน

สรุปรายงานการสอบบัญชี 

ผู้สอบบัญชีที่ได้รับความเห็นชอบของบริษัทฯ ในระยะ 3 ปีที่ผ่านมา สำหรับปีบัญชีสิ้นสุดวันที่ 31
ธันวาคม 2551 ปี 2552 และปี 2553 ได้แก่ นางสาวรุ้งนภา
เลิศสุวรรณกุลผู้สอบบัญชีรับอนุญาตเลขทะเบียน 3516 จากบริษัท สำนักงาน เอินส์ท แอนด์ ยัง
จำกัด โดยสามารถสรุปรายงานการสอบบัญชีได้ดังนี้

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2553, 2552 และ 2551
งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
เอสวีไอ จำกัด (มหาชน) และบริษัทย่อย และได้ตรวจสอบงบการเงินเฉพาะกิจการของบริษัท
เอสวีไอ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี
ผู้สอบบัญชีมิได้ตรวจสอบงบการเงินของบริษัทย่อยในต่างประเทศ
ตามที่กล่าวไว้ในหมายเหตุประกอบงบการเงินข้อ 11 ในงบการเงินรวม วันที่ 31 ธันวาคม 2553
และ 2552 และข้อ 12 ในงบการเงินรวม วันที่ 31 ธันวาคม 2552 และ 2551 ของบริษัทฯ
ได้รวมงบการเงินของบริษัทย่อยดังกล่าวโดยรวมสินทรัพย์รวม ณ วันที่ 31 ธันวาคม 2553, 2552
และ 2551 จำนวน 121.1 ล้านบาท 91.6 ล้านบาท และ 185.7
ล้านบาทตามลำดับและยอดรายได้รวมสำหรับปีสิ้นสุดวันเดียวกันของแต่ละปีจำนวน 136.3 ล้านบาท
100.6 ล้านบาท และ151.2 ล้านบาท ตามลำดับ
งบการเงินของบริษัทย่อยดังกล่าวตรวจสอบโดยผู้สอบบัญชีอื่น ซึ่งแสดงความเห็นอย่างไม่มีเงื่อนไข
โดยข้าพเจ้าได้รับรายงานการตรวจสอบของผู้สอบบัญชีเหล่านั้น
และความเห็นของข้าพเจ้าในส่วนที่เกี่ยวข้องกับจำนวนเงินของรายการต่างๆของบริษัทย่อยดังกล่าว
ซึ่งรวมอยู่ในงบการเงินรวมของบริษัทฯได้ถือตามรายงานของผู้สอบบัญชีอื่นเหล่านั้น

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและรายงานของผู้สอบบัญชีอื่น ข้าพเจ้าเห็นว่า
งบการเงินรวมข้างต้นนี้แสดงฐานะการเงิน ณ วันที่ 31 ธันวาคม 2553, 2552และ 2551
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท เอสวีไอ จำกัด
(มหาชน) และบริษัทย่อย และเฉพาะของบริษัท เอสวีไอ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

นโยบายการบัญชีที่สำคัญ

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯได้โอนความเสี่ยงและผลตอบแทนที่เป็นสาระสำคัญของความเป็นเจ้าของสินค้าให้กับผู้ซื้อแล้ว
รายได้จากการขายแสดงมูลค่าตามราคาในใบกำกับสินค้าโดยไม่รวมภาษีมูลค่าเพิ่ม
สำหรับสินค้าที่ได้ส่งมอบหลังจากหักส่วนลดแล้ว

ในกรณีของการขายส่งออก
บริษัทฯรับรู้รายได้เมื่อมีการส่งสินค้าและกรรมสิทธิ์ในสินค้าได้โอนให้แก่ผู้ซื้อแล้ว

ดอกเบี้ยรับ

ดอกเบี้ยถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

เงินสดและรายการเทียบเท่าเงินสด

เงินสดและรายการเทียบเท่าเงินสดหมายถึง เงินสดและเงินฝากธนาคาร
และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3
เดือนนับจากวันที่ได้มาและไม่มีข้อจำกัดในการเบิกใช้

เงินลงทุนชั่วคราว

ก) เงินลงทุนในหน่วยลงทุนถือเป็นเงินลงทุนในหลักทรัพย์เผื่อขายโดยแสดงตามมูลค่ายุติธรรม
มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ
และใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน
การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกเป็นรายการต่างหากในส่วนของผู้ถือหุ้นและจะบันทึกเป็นกำไรหรือขาดทุนในงบกำไรขาดทุนเมื่อได้จำหน่ายหลักทรัพย์นั้นออกไป

ข) เงินลงทุนในตราสารหนี้ที่จะครบกำหนดชำระในหนึ่งปีแสดงมูลค่าตามวิธีราคาทุนตัดจำหน่าย
บริษัทฯตัดบัญชีส่วนเกิน/ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
ซึ่งจำนวนที่ตัดจำหน่ายนี้จะแสดงเป็นรายการปรับกับดอกเบี้ยรับ

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน
จะถูกบันทึกเป็นรายได้หรือค่าใช้จ่ายในงบกำไรขาดทุน
ในกรณีที่มีการจำหน่ายเงินลงทุนเพียงบางส่วน
ราคาตามบัญชีต่อหน่วยที่ใช้ในการคำนวณต้นทุนสำหรับเงินลงทุนที่จำหน่ายใช้วิธีถัวเฉลี่ยถ่วงน้ำหนัก

เงินลงทุนในบริษัทย่อย

เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ
บริษัทฯและบริษัทย่อยบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

สินค้าคงเหลือ

สินค้าสำเร็จรูปและสินค้าระหว่างผลิตแสดงตามราคาทุนมาตรฐาน (ซึ่งใกล้เคียงกับต้นทุนจริง)
หรือมูลค่าสุทธิที่จะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมดรวมทั้งค่าโสหุ้ยโรงงานด้วย

วัตถุดิบ
วัสดุสิ้นเปลืองและอะไหล่แสดงมูลค่าตามราคาทุนถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดจะต่ำกว่า
และจะถือเป็นส่วนหนึ่งของต้นทุนการผลิตเมื่อมีการเบิกใช้

ที่ดิน อาคาร และอุปกรณ์และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์ดังนี้

  ----------------------------------------------------- -----------------
  อาคาร                                                 20 ปี

  ส่วนปรับปรุงอาคารและที่ดิน                                  5 ปี

  เครื่องจักรและอุปกรณ์                                      5 - 10 ปี

  เครื่องตกแต่งติดตั้งและอุปกรณ์สำนักงาน                         5 - 10 ปี

  ยานพาหนะ                                              5 ปี
  ----------------------------------------------------- -----------------

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน งานระหว่างก่อสร้างและเครื่องจักรระหว่างติดตั้ง

บริษัทฯตัดรายการที่ดิน อาคาร และอุปกรณ์ ออกจากบัญชี
เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์
ผลต่างระหว่างสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์นั้น
จะรับรู้ในงบกำไรขาดทุนเมื่อบริษัทฯตัดรายการสินทรัพย์นั้นออกจากบัญชี

โปรแกรมคอมพิวเตอร์และค่าตัดจำหน่าย

โปรแกรมคอมพิวเตอร์แสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม
(ถ้ามี)
ค่าตัดจำหน่ายของโปรแกรมคอมพิวเตอร์คำนวณจากราคาทุนโดยวิธีเส้นตรงตามอายุการให้ประโยชน์โดยประมาณ
5 ปี ค่าตัดจำหน่ายรับรู้เป็นค่าใช้จ่ายในงบกำไรขาดทุน

รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
หรือถูกบริษัทฯควบคุมไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลที่มีสิทธิออกเสียงโดยทางตรงหรือทางอ้อม
ซึ่งทำให้มีอิทธิพลอย่างเป็นสาระสำคัญต่อบริษัทฯ ผู้บริหารสำคัญ
กรรมการหรือพนักงานของบริษัทฯที่มีอำนาจในการวางแผนและควบคุมการดำเนินงานของบริษัทฯ

สัญญาเช่าระยะยาว

สัญญาเช่าการเงิน

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับผู้เช่าถือเป็นสัญญาเช่าการเงิน
สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า
ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
ส่วนดอกเบี้ยจ่ายจะบันทึกในงบกำไรขาดทุนตลอดอายุของสัญญาเช่า
สินทรัพย์ที่ได้มาตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า
หรืออายุของสัญญาเช่า แล้วแต่ระยะเวลาใดจะต่ำกว่า

สัญญาเช่าดำเนินงาน

สัญญาระยะยาวเพื่อเช่าสินทรัพย์โดยที่ความเสี่ยงและผลตอบแทนของความเป็นเจ้าของส่วนใหญ่ยังคงอยู่กับผู้ให้เช่าจะจัดเป็นสัญญาเช่าดำเนินงาน
จำนวนเงินที่ต้องจ่ายตามสัญญาเช่าดำเนินงานรับรู้เป็นค่าใช้จ่ายในงบกำไรขาดทุนตามวิธีเส้นตรงตลอดอายุของสัญญาเช่า

ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
เบี้ยปรับที่ต้องจ่ายให้แก่ผู้ให้เช่าจะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

เงินตราต่างประเทศ

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน
ณ วันที่ในงบดุล หรือหากเป็นรายการที่ได้มีการทำสัญญาตกลงอัตราแลกเปลี่ยนล่วงหน้าไว้
ก็จะแปลงค่าโดยใช้อัตราแลกเปลี่ยนที่ตกลงล่วงหน้านั้น

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

การด้อยค่าของสินทรัพย์

ทุกวันที่ในงบดุล บริษัทฯจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทฯประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทฯใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

บริษัทฯจะรับรู้รายการขาดทุนจากการด้อยค่าในงบกำไรขาดทุน

ผลประโยชน์พนักงาน

บริษัทฯรับรู้เงินเดือน ค่าจ้าง โบนัส
และเงินสมทบกองทุนประกันสังคมและกองทุนสำรองเลี้ยงชีพเป็นค่าใช้จ่ายเมื่อเกิดรายการ

ประมาณการหนี้สิน

บริษัทฯรับรู้ประมาณการหนี้สินเมื่อมีภาระผูกพันในปัจจุบันซึ่งเกิดจากเหตุการณ์ในอดีตและมีความเป็นไปได้ค่อนข้างแน่นอนที่บริษัทฯจะสูญเสียทรัพยากรที่มีประโยชน์เชิงเศรษฐกิจเพื่อจ่ายชำระภาระผูกพันดังกล่าวและสามารถประมาณมูลค่าภาระผูกพันนั้นได้อย่างน่าเชื่อถือ

ภาษีเงินได้

บริษัทฯบันทึกภาษีเงินได้ตามจำนวนที่คาดว่าจะจ่ายให้กับหน่วยงานจัดเก็บภาษีของรัฐโดยคำนวณจากกำไรจากกิจกรรมที่ไม่ได้รับการส่งเสริมการลงทุนตามหลักเกณฑ์ที่กำหนดในกฎหมายภาษีอากร
บริษัทย่อยในต่างประเทศบันทึกภาษีเงินได้โดยคำนวณจากกำไรสุทธิทางภาษีตามกฎหมายภาษีอากรของประเทศเหล่านั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นงวดบัญชี
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในงบกำไรขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายในงบกำไรขาดทุนตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
ค่าธรรมเนียมที่บริษัทฯจะได้รับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นงวดบัญชี
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในงบกำไรขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯ
รับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายในงบกำไรขาดทุนตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
ค่าธรรมเนียมที่บริษัทฯจะได้รับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

การใช้ดุลยพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการบัญชีที่รับรองทั่วไป
ฝ่ายบริหารอาจต้องใช้ดุลยพินิจและการประมาณการในเรื่องที่มีความไม่แน่นอนเสมอ
การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน
ผลที่เกิดขึ้นจริงจึงอาจแตกต่างไปจากจำนวนที่ประมาณการไว้
การใช้ดุลยพินิจและการประมาณการทางบัญชีที่สำคัญมีดังนี้

สัญญาเช่า

ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน
ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญาเพื่อพิจารณาว่า
บริษัทฯได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

ค่าเผื่อหนี้สงสัยจะสูญของลูกหนี้

ในการประมาณค่าเผื่อหนี้สงสัยจะสูญของลูกหนี้
ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
โดยคำนึงถึงประสบการณ์การเก็บเงินในอดีต
อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

ค่าเผื่อการลดลงของมูลค่าสินค้าคงเหลือ

ในการประมาณค่าเผื่อการลดลงของมูลค่าสินค้าคงเหลือ
ฝ่ายบริหารได้ใช้ดุลยพินิจในการประมาณการ ผลขาดทุนที่คาดว่าจะเกิดขึ้นจากสินค้าคงเหลือ
โดยค่าเผื่อการลดลงของมูลค่าสุทธิที่จะได้รับ
พิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้นและค่าเผื่อสำหรับสินค้าเก่าล้าสมัย
เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิดและการเปลี่ยนแปลงของเทคโนโลยีในปัจจุบัน

ที่ดิน อาคารและอุปกรณ์และค่าเสื่อมราคา

ในการคำนวณค่าเสื่อมราคาของอาคารและอุปกรณ์
ฝ่ายบริหารจำเป็นต้องทำการประมาณอายุการใช้งานและมูลค่าซากเมื่อเลิกใช้งานของอาคารและอุปกรณ์
และต้องทบทวนอายุการใช้งานและมูลค่าซากใหม่หากมีการเปลี่ยนแปลงเช่นนั้นเกิดขึ้น

นอกจากนี้ฝ่ายบริหารจำเป็นต้องสอบทานการด้อยค่าของที่ดิน
อาคารและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น
ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

ค่าเผื่อการด้อยค่าของเงินลงทุนในหลักทรัพย์

บริษัทฯจะตั้งค่าเผื่อการด้อยค่าของเงินลงทุนในหลักทรัพย์เผื่อขายเมื่อฝ่ายบริหารใช้ดุลยพินิจในการพิจารณาว่ามูลค่ายุติธรรมของเงินลงทุนดังกล่าวได้ลดลงอย่างมีสาระสำคัญและเป็นระยะเวลานาน
การที่จะสรุปว่าเงินลงทุนดังกล่าวได้ลดลงอย่างมีสาระสำคัญหรือเป็นระยะเวลานานหรือไม่นั้นจำเป็นต้องใช้ดุลยพินิจของฝ่ายบริหาร

มูลค่ายุติธรรมของเครื่องมือทางการเงิน

ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
ฝ่ายบริหารต้องใช้ดุลยพินิจในการประมาณมูลค่ายุติธรรมของเครื่องมือทางการเงินดังกล่าว
โดยใช้เทคนิคและแบบจำลองการประเมินมูลค่า
ซึ่งตัวแปรที่ใช้ในแบบจำลองมาจากการเทียบเคียงกับตัวแปรที่มีอยู่ในตลาด โดยคำนึงถึงสภาพคล่อง
ข้อมูลความสัมพันธ์ และการเปลี่ยนแปลงของมูลค่าของเครื่องมือทางการเงินในระยะยาว

11.3.2 ตารางสรุปงบการเงิน

1.  ตารางแสดงรายการงบดุล งบกำไรขาดทุน และ งบกระแสเงินสด
    โดยเปรียบเทียบในระยะเวลา 2 ปี

งบดุล

บริษัท เอสวีไอ จำกัด (มหาชน)

ณ วันที่ 31 ธันวาคม

(หน่วย: บาท)

[]

งบดุล (ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม (หน่วย: บาท)

  []

งบกำไรขาดทุน

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

(หน่วย : บาท)

[]

งบกระแสเงินสด

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

(หน่วย : บาท)

[]

งบกระแสเงินสด (ต่อ)

บริษัท เอสวีไอ จำกัด (มหาชน) สำหรับแต่ละปี สิ้นสุดวันที่ 31 ธันวาคม

(หน่วย : บาท)

[]

ค่าตอบแทนของผู้สอบบัญชี

  สำนักงานสอบบัญชีของบริษัทฯ และบริษัทย่อยมี 3 แห่ง ดังนี้

1.  บริษัท สำนักงาน เอินส์ท แอนด์ ยัง จำกัด

  เป็นผู้สอบบัญชีของบริษัท เอสวีไอ จำกัด (มหาชน) และ GLOBE VISION COMPANY LIMITED

  ชื่อผู้สอบบัญชี : นางสาวรุ้งนภา เสิศสุวรรณกุล

  เลขทะเบียนผู้สอบบัญชี : 3516

2.  Yau Wai Ching Certified Public Accountant.

  เป็นผู้สอบบัญชีของ SVI CHINA LIMITED และ SHI WEI Electronics (Hong Kong)

  ชื่อผู้สอบบัญชี : Yau Wai Ching

  เลขทะเบียนผู้สอบบัญชี : P05128

3.  Moores Rowland

  เป็นผู้สอบบัญชีของ SVI ELECTRONICS (TIANJIN) COMPANY LIMITED

  ชื่อผู้สอบบัญชี : Calvin Yang และ Steven Jing

  เลขทะเบียนผู้สอบบัญชี : 410000150001 (Calvin Yang), 410000010048 (Steven
  Jing)

4.  Nejstgaard & Vetlov

  เป็นผู้สอบบัญชีของ SVI A/S

  ชื่อผู้สอบบัญชี : John Bagger - Petersen

5.  Braintec CPA Firm

  เป็นผู้สอบบัญชีของ Northtec Co., Ltd.

  ชื่อผู้สอบบัญชี : John Bagger - Petersen

  ชื่อผู้สอบบัญชี : Ms. Fang Lan-Lo

  ในรอบบัญชีสิ้นสุด ณ วันที่ 31 ธันวาคม 2553 บริษัท เอสวีไอ จำกัด (มหาชน) และ
  บริษัทย่อยได้จ่ายค่าตอบแทนผู้สอบบัญชีดังนี้

  (หน่วย : บาท)

+------------+------+------+------+--------+--------+------+-------+
| ค่าตอบแทน   | บมจ. | G    | SVI  | SVI    | SHI    | SVI  | Nor   |
|            |      | lobe | C    | Elect  | WEI    | A/S  | thtec |
| ผู้สอบบัญชี    | เอ   |      | hina | ronics | Elect  |      |       |
|            | สวีไอ | Vi   |      | (Ti    | ronics |      | Co.,  |
| ปี 2553     |      | sion | Ltd. | anjin) |        |      | Ltd   |
|            |      |      |      |        | (Hong  |      |       |
|            |      | Co., |      | Co.,   | Kong)  |      |       |
|            |      | Ltd. |      | Ltd.   |        |      |       |
+------------+------+------+------+--------+--------+------+-------+
| ค่าสอบบัญชี   | 1    | 50   | 106  | 6      | 1      | 334  | 11    |
|            | ,370 | ,000 | ,083 | 18,512 | 34,643 | ,885 | 9,568 |
|            | ,000 |      |      |        |        |      |       |
+------------+------+------+------+--------+--------+------+-------+
| ค่าตรวจ     | 225  | ไม่มี  | ไม่มี  | ไม่มี    | ไม่มี    | ไม่มี  | ไม่มี   |
| สอบโครงการ | ,000 |      |      |        |        |      |       |
|            |      |      |      |        |        |      |       |
| ที่ได้รับส่งเ   |      |      |      |        |        |      |       |
| สริมการลงทุน |      |      |      |        |        |      |       |
+------------+------+------+------+--------+--------+------+-------+
| ค่าบริการอื่น  | ไม่มี  | ไม่มี  | ไม่มี  | ไม่มี    | ไม่มี    | ไม่มี  | ไม่มี   |
+------------+------+------+------+--------+--------+------+-------+
| ค่าบริก      | ไม่มี  | ไม่มี  | ไม่มี  | ไม่มี    | ไม่มี    | ไม่มี  | ไม่มี   |
| ารอื่นที่จะต้อง |      |      |      |        |        |      |       |
| จ่ายในอนาคต |      |      |      |        |        |      |       |
+------------+------+------+------+--------+--------+------+-------+